ΓΡΑΠΤΗ ΕΡΩΤΗΣΗ E-2331/03

υποβολή: Olivier Dupuis (NI) προς την Επιτροπή

(16 Ιουλίου 2003)

Θέμα: Ψήφιση μιας ελευθεριοκτόνου νομοθεσίας

Στις 9 Ιουλίου 2003 συνεκλήθη το νομοθετικό Συμβούλιο του Χόνγκ Κόνγκ για την οριστική έγκριση ενός αντεπαναστατικού νόμου που στόχο έχει να καθιερωθούν στην πρώην βρετανική αποικία τα ίδια κατασταλτικά μέτρα που χρησιμοποιούν οι αρχές του Πεκίνου έναντι των Falun Gong, των παράνομων

εκκλησιών και των αντιφρονούντων. Από τα πρακτορεία τύπου έγιναν γνωστά τα βασικά σημεία του νόμου αυτού και συγκεκριμένα: ισόβια για τους ενόχους εσχάτης προδοσίας, στάσης, αποσχισμού ή εξέγερσης, ενίσχυση των εξουσιών των δυνάμεων ασφαλείας όσον αφορά τη σύλληψη και έρευναπόπτων και απαγόρευση οργανώσεων που έχουν ήδη κηρυχθεί εκτός νόμου στην ηπειρωτική Κίνα.

Τι είδους συμπληρωματικές πληροφορίες διαθέτει η Επιτροπή σχετικά με το μέτρο αυτό· Ποιες πρωτοβουλίες προτίθεται να προωθήσει προκειμένου να αποφευχθεί η έγκριση ενός μέτρου κατά του οποίου εκατοντάδες χιλιάδες πολιτών της πρώην βρετανικής αποικίας κατέβηκαν στους δρόμους τις ημέρες αυτές· Συμφωνεί η Επιτροπή ότι ενεργώντας κατ αυτόν τον τρόπο, το Πεκίνο καταγγέλλει πρώτο την αμφίβολη θεωρία μια χώρα, δυο συστήματα και ότι έτσι τίθεται σε σοβαρό κίνδυνο η πιθανότητα να εξακολουθήσει να αποτελεί το Χόνγκ Κόνγκ ένα στοιχείο αντίθεσης από πλευράς σεβασμού των πλέον στοιχειωδών ανθρωπίνων δικαιωμάτων εντός του εδάφους της Κίνας·

Απάντηση του κ. Patten Εξ ονόματος της Επιτροπής

(12 Αυγούστου 2003)

Η Επιτροπή παρακολουθεί με προσοχή το θέμα της έγκρισης εκ μέρους του Χονγκ Κονγκ νομοθεσίας για την εθνική ασφάλεια, κατ' εφαρμογή του άρθρου 23 του βασικού νόμου για την ειδική διοικητική περιοχή. Από την έναρξη της διαδικασίας αυτής έχει συγκεντρώσει λεπτομερέστατες πληροφορίες από διάφορες πηγές.

Χωρίς να αμφισβητείται η συνταγματικήποχρέωση της άσκησης νομοθετικού έργου που τίθεται με το άρθρο 23 στην κυβέρνηση του Χονγκ Κονγκ, επιθυμία της Επιτροπής είναι η μελλοντική νομοθεσία να προστατεύει να θεμελιώδη δικαιώματα των πολιτών του Χονγκ Κονγκ όπως τα εγγυάται ο βασικός νόμος, και να σέβεται τις διεθνείςποχρεώσεις της ειδικής διοικητικής περιοχής, κυρίως σε σχέση με τα δύο σύμφωνα των Ηνωμένων Εθνών για τα ανθρώπινα δικαιώματα.

Μέσω τεσσάρων διαδοχικών δηλώσεων, η Ένωση έκανε γνωστές τις ανησυχίες της σχετικά με ορισμένα μέτρα που προτάθηκαν αρχικά από την κυβέρνηση, όπως για παράδειγμα το σύστημα απαγόρευσης των τοπικών ενώσεων, την πολύ ασαφή περιγραφή των εγκλημάτων ανατροπής και στασιασμού, καθώς και τις διατάξεις σχετικά με τα κρατικά μυστικά. Οι θέσεις αυτές γνωστοποιήθηκαν στις αρχές του Χονγκ Κονγκ μέσω διάφορων διαβημάτων της τρόικας των αρχηγών αποστολής.

Στην τελευταία δήλωσή της στις 16 Ιουλίου 2003, η Ένωση σημειώνει με ικανοποίηση τόσο τις τρεις νέες τροποποιήσεις που εισήγαγε η κυβέρνηση όσο και την αναβολή του ελέγχου του σχεδίου νόμου στο νομοθετικό συμβούλιο, καθώς πιστεύεται ότι τα γεγονότα αυτά θα οδηγήσουν σε νηφαλιότερη εξέταση του ζητήματος αυτού από την κοινωνία του Χονγκ Κονγκ. Η Ένωσηπενθυμίζει επίσης την επιθυμία της να εφαρμόσει το Χονγκ Κονγκ έγκαιρα την καθολική ψηφοφορία, που αποτελεί και τον απώτατο στόχο του βασικού νόμου.

Η Επιτροπή θα συνεχίσει να παρακολουθεί εκ του σύνεγγυς τις εξελίξεις σχετικά με το άρθρο 23, και το κατά πόσο συμμορφώνεται με την αρχή μία χώρα, δύο συστήματα τόσο η νέα δημόσια διαβούλευση και η έγκριση του νόμου όσο και η μελλοντική του εφαρμογή.